Diari Oficial de la Generalitat Valenciana


Sumari del DOGV 4502, del 19-05-2003 (2003/5566)

DECRET 46/2003, de 13 maig, del Consell de la Generalitat, pel qual es procedix a l'adscripció a l'Institut Valencià de la Joventut (IVAJ) del dret de propietat d'un immoble situat a Biar, destinat a alberg juvenil.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4502

Data del DOGV
:   19-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5566


Data del document
:   13-05-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Biar
    * propietat immobiliària

DECRET 46/2003, de 13 maig, del Consell de la Generalitat, pel qual es procedix a l'adscripció a l'Institut Valencià de la Joventut (IVAJ) del dret de propietat d'un immoble situat a Biar, destinat a alberg juvenil. [2003/5566]
  
Mitjançant el Decret 80/2002, de 23 de maig, del Consell de la Generalitat, foren adscrits a l'IVAJ els drets que es tenien sobre diversos immobles de la Generalitat que s'hi recollien.
  
Amb posterioritat al decret mencionat i per mitjà d'escriptura pública de cessió atorgada per l'Ajuntament de Biar davant del notari senyor Federico Ortells Pérez el dia 5 de febrer de 2003, núm. de protocol 14, la Generalitat va adquirir el dret de propietat sobre l'immoble situat al turó de la Verge de la dita població, destinat a alberg juvenil.
  
Consta en l'Inventari General de Béns i Drets de la Generalitat amb el número A02/03/043/0003 com bé de domini públic, adscrit a la Conselleria de Benestar Social com servici públic assistencial-cultural.
  
L'Institut Valencià de la Joventut, adscrit per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat, per la qual es modificà la Llei 4/1989, de creació del dit institut, a la Conselleria de Benestar Social, junt amb la conselleria esmentada, ha sol·licitat l'adscripció de l'immoble mencionat a l'IVAJ per a la seua utilització, junt amb els altres immobles que consten en el Decret 80/2002, de 23 de maig, del Consell de la Generalitat, d'acord amb els fins que té atribuïts l'institut mencionat.
  
Atés el que disposa l'article 45 i següents de la Llei 3/1986, de 24 d'octubre, de Patrimoni de la Generalitat, a proposta del conseller d'Economia, Hisenda i Ocupació, i després de la deliberació del Consell de la Generalitat, en la reunió del dia 13 de maig de 2003,
  
DECRETE
  
Article 1
  
Adscriure a l'Institut Valencià de la Joventut (IVAJ) el dret de propietat que es té sobre l'immoble de 5.000 m², situat al turó de la Verge de Biar, inventariat amb el codi A02/03/043/0003, que serà destinat a les funcions d'execució i coordinació de la política de la joventut pròpies de l'organisme mencionat, mantenint la seua naturalesa jurídica demanial.
  
Article 2
  
La present adscripció es realitza amb l'única finalitat que l'Institut Valencià de la Joventut utilitze l'immoble per al compliment dels fins que consten en l'article 1 de la Llei 4/1989, de 26 de juny, mantenint la Generalitat els drets que es tenen sobre ell, i queda subjecta a les condicions següents:
  
1. L'adscripció es realitza pel termini d'un any, prorrogable anualment mentre es complisquen els fins i les altres condicions de l'adscripció.
  
2. L'Institut Valencià de la Joventut s'haurà de fer càrrec de qualssevol despeses de manteniment i conservació de l'immoble, així com de subministraments, despeses de comunitat i de qualsevol tribut que puga afectar-lo.
  
3. Qualsevol obra que es realitze en l'immoble adscrit, s'haurà de comunicar a la Direcció General de Patrimoni per a la seua constància en l'Inventari General de Béns i Drets de la Generalitat.
  
Article 3
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
València, 13 de maig de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,